google/wiki40b huggingface dataset:
Geoff Berner

Geoff Berner (født 26. november 1971 i Vancouver i Canada) er en kanadisk singer-songwriter og trekkspiller. Debutalbumet We Shall Not Flag or Fail, We Shall Go On to the End (2003) inneholder bemerkelsesverdige sanger som «Clown and Bard», «Iron Grey», og «Maginot Line». Spesielt ett spor fra albumet, «We All Gotta Be a Prostitute Sometimes», har blitt covret av overraskende mange band, med tanke på at Berner ikke er veldig kjent.
Berner er kjent for sine live-show, hvor han forteller historier, som enten har sammenheng med sangene, eller ikke i det hele tatt. Geoff Berner har nytt stor suksess i Norge, etter han fikk jobben som oppvarmer for Kaizers Orchestra, og har spilt inn liveplaten Live in Oslo i Norge.
I 2005 ga Berner ut sitt andre studioalbum, Whiskey Rabbi, på Black Hen Records. Han fikk hjelp fra Diona Davies på fiolin og Wayne Adams på perkusjon. Begge deltok på Berners Europaturné.
Berner ble med på Kaizers Orchestras Europaturné i forbindelse med utgivelsen av Maestro, som oppvarmer. Han varmeet også opp for Kaizers Orchestra i forbindelse med deres Grand Finale Tour.
Berner har også skrevet en bok, eller rettere sagt en intruksjonsbok: How to be an Accordion Player, hans råd til å bli en god og kjent trekkspiller.
Berner ga i mars 2007 ut 'The Wedding Dance of the Widow Bride', hvor Diona Davies og Wayne Adams gjester på plata.
Trevor Horn

Produsent

Han vant en Grammy for «Kiss from a Rose» med Seal. Som musiker har han hatt suksess med gruppene The Buggles, Art of Noise, Propaganda,  Frankie Goes to Hollywood, og Act og han var vokalist i Yes på albumet Drama fra 1980 og på den påfølgende turneen. I tillegg produserte han Yes-albumet 90125 i 1983. 
I 1996 produserte han hele albumet Wildest Dreams til Tina Turner. Blant de store hitsene er; «Whatever You Want», «Missing You», «In Your Wildest Dreams» og «Unfinished Sympathy».
Han eier også en stor del av plateselskapet ZTT Records, Sarm Studios og selskapet Perfect Songs. Disse er kombinert under navnet SPZ. Horn gikk høsten 2010 i platestudio sammen med sitt tidligere band Yes for å produsere deres nye album, som planlegges utgitt før sommeren 2011.
Horn ble i dronningens nyttårsliste for 2011 utnevnt til kommandør av Den britiske imperieordenen for fortjenester av musikkbransjen.
Karcham Wangtoo-demningen

Karcham Wangtoo-demningen, en del av Baspa II-anlegget, er en demning med vannkraftverk i delstaten Himachal Pradesh i det nordliglig-sentrale India, påbegynt i 2009 og innviet i januar og september 2011. Reservoaret er plassert på elven Sutlej. Demningen ligger nedenfor Baspa II-demningen og ovenfor Nathpa- Jhakri-demningen.
Høyden av gravitasjonsdammen i betong er 43 meter. Installert effekt vil bli 1 000 MW (4 ganger 250 MW-turbiner). To generatorer ble montert i januar 2011, og to i september samme år. Utbygger og operatør er Jaypee Group.
Udon Thani (provins)

Udon Thani (อุดรธานี) er provins i det nordøstlige Thailand. Den har en befolkning som i 2005 beregnes til 1 636 000.
Provinshovedstaden heter også Udon Thani.
Toninho Cecílio

Karriere

Toninho Cecílio startet sin profesjonelle karriere i Palmeiras i 1986. Han har også spilt for Botafogo, Cruzeiro, Cerezo Osaka og Coritiba.
Yasuhiro Hato

Japans herrelandslag

Yasuhiro Hato spilte 15 landskamper for Japans herrelandslag.
Moselik

Et moselik eller myrlik er levninger av et menneske funnet i en myr. Slike levninger er gjerne godt bevarte på grunn av fravær av nedbrytende oksygen, og tilstedeværelsen av konserverende aktive stoffer i myren. Et moselik har gjennomgått en naturlig mumifisering. Et av de best kjente moselik er Tollundmannen som er funnet nær Silkeborg i Jylland, og kan sees i Silkeborg Museum. Den best bevarte skal være Grauballemannen som kan sees på Moesgård Museum.
Både Tollundmannen og Grauballemannen er drept, og det er usikkert om de er henrettet som straff for forbrytelser, eller som en ofring.

Etymologi

Ordet mose kommer fra det norrøne mosi, og de fleste moselik er funnet i Danmark. Et bedre norsk ord ville altså være myrlik. Moselik er også funnet i Tyskland, Nederland, Storbritannia og Irland. Flere moselik er funnet under graving av torv til brensel. Moselik er også funnet i Norge, men på grunn av at norske myrer har annen surhetsgrad enn de sørskandinaviske, er som regel liket redusert til et mer eller mindre bevart skjelett.
Kallima

Utseende

Middelsstore til store (vingespenn 60 – 120 mm) sommerfugler. Forvingenes fremhjørner og bakvingenes bakhjørner er trukket ut til spisser, og når vingene er lukket ligner sommerfuglen sterkt på et vissent blad. Vingenes underside er brun, med en falsk "midtribbe" og til og med falske "råteflekker" – dette gir sommerfuglen meget effektiv kamuflasje. Oversiden er derimot ofte ganske fargerik, med svart, oransje og metallisk blått som de dominerende fargene. Det er ofte markert forskjell mellom kjønnene i oversidens farge. Noen arter har også noe ulike tørketids- og regntidsformer. Larvene er tornete og ofte ganske fargerike.

Levevis

Larvene lever på planteslektene Acanthus, Strobilanthes og Pseuderanthemum. (akantusfamilien, Acanthaceae). De voksne sommerfuglene sitter gjerne stille på bakken der de har nærmest perfekt likhet med et vissent blad.

Utbredelse

Slekten er utbredt fra India i vest til Japan og Java i øst.
Pauline av Württemberg (1800–1873)

Biografi

Pauline Therese Luise var datter av hertug Ludwig Friedrich Alexander av Württemberg-Teck og prinsesse Henrietta av Nassau-Weilburg.
Paulines far var en yngre bror av kong Fredrik I av Württemberg. Ludwig Friedrich – kalt Louis – hadde gode forbindelser til den russiske tsarfamilien, ettersom hans søster var tsarinaen Maria Feodorovna (født Sophia Dorothea av Württemberg), og tjenestegjorde både i den russiske arméen og som guvernør i Riga. Her ble Pauline født, som parets tredje datter.
Etter ønske fra kongen reiste familien tilbake til Württemberg. 15. april 1820 ble Pauline gift med sin fetter, Vilhelm I av Württemberg, sønn av kong Fredrik. Pauline skal ha lignet sin forgjenger, den idealiserte dronning Katharina (Katharina Pavlovna), men hadde ikke hennes intellekt.
Pauline fikk tre barn, blant dem den senere kong Karl I av Württemberg. 101 kanonskudd og ringing fra alle kirkeklokker i Stuttgart kunngjorde i 1823 begivenheten. Ekteskapet var ikke lykkelig. Kongens langvarige forhold til hoffskuespillerinnen Amalie von Stubenrauch var en stor sorg for dronningen.
Sine siste leveår tilbragte dronning Pauline overveiende i Sveits. Etter kongens død ble kongeparets distanserte forhold offentlig kjent; kongen hadde gjort dronningen arveløs i sitt testament.
Pauline døde i mars 1873 i Stuttgart, 72 år gammel.
Dronning Pauline nøt en betydelig folkelig popularitet. Flere gater, plasser og karitative institusjoner ble oppkalt etter henne.
Grunnkretser i Hol kommune

Grunnkretser i Hol kommune er delområder og grunnkretser som seksjonerer Hol kommune, Buskerud, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Ljungby

Historie

Ljungby har vært handelssted og markedsplass. I 1828 fikk Ljungby status som friköping og i fikk kommunen bystatus. Ljungby hadde da 4 800 innbyggere.
Økonomien har vært preget av metall- og verkstedindustri.
Rhopalophorella

Utseende

En ganske liten, spinkel, matt brun trebukk. Oversiden er nokså tett punktert. Antennene er rødgule og omtrent så lange som kroppen. Pronotum er tønneformet, lengre enn bredt. Dekkvingene er jevnbrede, med tverrbånd av hvite skjell ved roten og i midten. Bakbeina har sterkt klubbeformede, brunrøde lår.

Utbredelse

Arten er bare kjent fra Baja California.
Bhikkuni

En bhikkhunī (pali) eller bhikṣuṇī (sanskrit) er i buddhismen navnet på en ordinert kvinne eller nonne i et kloster.
Både nonner og munker (bhikkuer) lever etter et sett med regler som er definert i vinaya. Inntil nylig fantes klostere for kvinner bare i mahayana-buddhismen i land som Korea, Vietnam, Kina og Taiwan. Noen få kvinner har likevel i de siste tiår avlagt klosterløfter i Theravada og Vajrayana.
Har Arbel

Historie

I nærheten ligger ruinene av en gammel jødisk bosetting med en synagoge fra 300-tallet og skåret ut i selve fjellet ligger flere klippebosetninger. Disse klippebosetningene er fra 1600-tallet og ble bygget av drusere. Det er dokumentert jødiske klippebosettinger datert tilbake til tiden rundt Det andre tempelet i området. Josefus skrev om den romerske erobringen at noen av de siste hashmoneiske opprørerne bodde i klippene i Arbel.

Naturreservat og nasjonalpark

Området ble et naturreservat i 1967, og dekker 1,400 kvadratkilometer. Nasjonalparken (8,5 km²) omfatter det meste av Nahal Arbel, som starter nær Eilabun og munner ut i Genesaretsjøen nær Migdal. Reservatet dekker området like rundt klippen.
Arbel er med klippeveggen på 110 meter det eneste kjente stedet i Israel hvor det blir drevet basehopping.
Håndverksfag og håndverksteknikker

Håndverk betyr i de fleste tilfelle at kunnskaper om materialer og produkter kombineres med praktiske ferdigheter, og at resultatet er et fysisk produkt. Ferdighetene kan dreie seg om et komplett håndverksfag eller et mer begrenset område, en håndverksteknikk. 
Fag og teknikker innen håndverk klassifiseres helst ved materialet som bearbeides, og/eller av produktet som skapes. Materialene kan være tre, leire, glass, tekstiler eller metall, og produktene kan for eksempel være klær, bygninger, båter, skip eller kjøretøyer. 
Listen over fag og teknikker er ikke komplett.
Première-Chute vannkraftverk

Première-Chute vannkraftverk  er en demning og et vannkraftverk i Øvre Ottawa-elva i Québec, Canada. Det har en installert total vannkrafteffekt på 131 MW, fordelt på 4 generatorer. Vannfallet (hydraulic head) er på 22,26 meter. Anlegget stod ferdig konstruert i 1975. Dette anlegget magasinerer ikke opp noe reservoar, men er et såkalt elvekraftverk (run-of-river). Operatør og eier er energiselskapet Hydro-Québec.
Brunt ringfly

Utseende

Et middelsstort (vingespenn 27 – 33 mm), middels kraftig, brunt nattfly. Forvingen har markert spiss men ytterkanten er ikke innbuktet. Den er lys brun med utydelige tegninger – to lyse tverrlinjer er gjerne det tydeligste. Nyremerket er utydelig, nesten helt delt på midten. Bakvingen er lyst gråbrun.

Levevis

Arten finnes i solåpne, varme blandingsskoger med innslag av osp (Populus tremula), som er larvenes næringsplante. De utvikler seg på sammenspunne skudd i mai – juni. Arten overvintrer som egg. De voksne sommerfuglene flyr i juli – august.

Utbredelse

Brunt ringfly har en oppdelt utbredelse. Den finnes i Telemark og i det sørøstlige Finland, i det østlige Mellom-Europa og i et område i Øst-Asia som strekker seg fra Mongolia til Amur- og Ussuri-områdene. I Norge ble den først oppdaget i 1983, og den er bare kjent fra kommunene Porsgrunn, Drangedal og Kviteseid i Telemark. Den norske bestanden er etter all sannsynlighet en varmetidsrelikt som lever igjen fra en tidligere, varmere periode.
MeritaNordbanken

MeritaNordbanken var et svensk-finsk finanskonsern som ble etablert i 1998 gjennom en sammenslåing mellom Nordbanken og Merita Bank. Konsernet beholdt sine respektive varemerker på de svenske og finske bankmarkedene. I 2000 ble det gjennomført en fusjon med danske Unibank og konsernet endret navn til Nordic Baltic Holding. Etter å ha kjøpt opp norske banken Christiania Bank og Kreditkasse (Kreditkassen) i 2000, fikk konsernet enda et nytt navn som også har erstattet tidligere varmerker i alle de ulike landene, nemlig Nordea.
Pogonocherini

Utseende

Stort sett små, grå- eller brunspraglete trebukker. Disse artene er gjerne kamuflasjefargede. Antennene er nokså kraftige, gjerne lengre enn kroppen. Pronotum har en pigg på den rundede sidekanten. Dekkvingene ender gjerne i en pigg bak.

Levevis

Larvene inne i små greiner og kvister.
Fylkesvei 5464

Fylkesveg 5464 går mellom Eikanger og Sævråsvåg i Lindås. Veiens lengde er 18,0 km.
Frem til 2019 hadde veien betegnelsen Fv397.
Salzburg (delstat)

Geografi

Hovedfloden er Salzach. Den sørlige delen av Salzburg er dominert av Alpene med bl.a. Tauern og Großvenediger. Det nordligste området (Flachgau), som omtrent begynner ved byen Salzburg, ligger utenfor Alpene og er forholdsvis flatt.

Historie

Allerede rundt år 700 ble det grunnlagt klostere i Salzburg. Fra 739 var Salzburg et bispesete, og landet ble erkebispedømme i 798. Sin betydning (og sitt navn) fikk delstaten på grunn av saltforekomstene: Salzburg var den viktigste saltleverandøren for Bayern, som det opprinnelig hørte til. Landet fikk riksumiddelbarheten, dvs. ble et fyrstbispedømme, under Karl den store. Salzburg ervervet i sin storhetstid store eiendommer i forskjellige områder i dagens Østerrike (i Tirol, Kärnten og Steiermark), Tyskland (Bayern), Italia (Friaul) og Slovenia (Krain).
Salzburg forble et uavhengig fyrsterkebispedømme inntil sekulariseringen i 1803. Etter først å ha blitt et kurfyrstedømme under Ferdinand III av Toskana, kom Salzburg 1805 til Østerrike. Etter Napoleons seier over Østerrike og Tirol hørte Salzburg mellom 1809 og 1816 til Bayern, men ble i Wienerkongressen gitt tilbake til Østerrike. Samtidig ble flere større områder (bl.a. Zillertal) lagt under Tirol, mens resten ble forvaltet fra Oberösterreich. Denne «resten» ble i 1850 et eget kronland, og i 1921 en delstat i den nye østerrikske republikken.
Smittevern

Smittevern (engelsk: Infection Control eller noen ganger Infection Prevention and Control) er et fagområde og anvendt felt innen epidemiologi og omfatter alle tiltak som har til hensikt å motvirke og hindre at infeksjoner oppstår og spres i en befolkning. I mange land er smittevernarbeidet regulert særskilt gjennom lov og forskrift, i Norge av smittevernloven og tilhørende forskrifter. Verdens helseorganisasjon har en viktig rolle i internasjonalt smittevernarbeid, mens i Norge har Folkehelseinstituttet en overordnet rolle.
Trent Lott

Kongressen

Trent Lott arbeidet i staben til Kongressenrepresentanten og demokraten William Colmer fra Mississippi. I 1972 annonserte Colmer at at han ikke ville ta gjenvalg. Lott skiftet parti fra demokratene og stilte til valg som konservativ republikaner til den åpne plassen etter Colmer. Lott vant valget.
Da den konservative senatoren og demokraten John C. Stennis trakk seg fra Kongressen i 1988, stilte Lott som kandidat. Lott ble valgt inn i Senatet i 1989 og sist gjenvalgt i 2006. Han var majoritetsleder i Senatet fra 1996 til 6. juni 2001, avbrutt i en kort periode i januar 2001, hvor han var minoritetsleder. Etter at senatoren Jim Jeffords forlot Det republikanske partiet og ble uavhengig i juni 2001, ble han minoritetsleder, noe han var fram til han trakk seg i desember 2002. I 2007 ble han igjen valgt inn i Senatets ledelse, som minoritetspartiets innpisker.
I november 2007 annonserte Lott at han ville gå av før nyttår. Lott hadde vurdert å si fra seg gjenvalg i 2006, men valgte å bli fordi han mente delstaten trengte hans politiske erfaring for å få føderal hjelp etter orkanen Katrina. Avgjørelsen om å trekke seg i 2007, kom trolig på grunn av en ny lov som fra 2008 ville tvunget ham inn i en karantene før han kunne begynne å arbeide som lobbyist. Guvernør Haley Barbour oppnevnte kongressrepresentant Roger Wicker til å erstatte Lott inntil videre. Wicker ble i valget 4. november 2008 valgt til å sitte ut resten av Lotts valgperiode, det vil si til januar 2013.
Rust og bein

Handling

Filmens handling følger romansen mellom en kvinnelig trener av spekkhoggere som havner i en ulykke og en mannlig bokser hun møter.

Mottakelse

Rust og bein hadde premiere den 17. mai 2012 på Cannes filmfestival 2012. Filmen fikk god mottakelse, både internasjonalt og i Norge. Filmen ble nominert til Golden Globe 2013 for beste fremmedspråklige film og Cotillard ble nominert til beste kvinnelige skuespiller.
Vassdrag

Et vassdrag er et sammenhengende system av elver, bekker, innsjøer og isbreer innenfor et nedbørområde, regnet fra sine utspring i skog og fjell og ned til et felles utløp i havet, en innsjø eller ei større elv.
Fjellkjeder og andre høydedrag utgjør ofte et vannskille.
Amazonas er verdens største vassdrag, med et nedbørsfelt på 6 144 727 km², noe som utgjør en tredjedel av Sør-Amerikas areal.  Europas største vassdrag er Volga (1 410 994 km²).

Vassdrag i Norge

I Norge finnes det om lag 4000 vassdrag, hvorav nærmere 3000 enten er lengre enn 10 km eller har sjøer som er større enn 1 km². Norges største vassdrag er Glommavassdraget, med et nedbørsfelt på 41 917 km².
25–30% av Norges vassdrag er regulert for kraftproduksjon.

Ulike vassdragsmønstre

Et utvalg av forskjellige typer vassdragsmønstre:
Usher

Album

Usher la ut sitt første album da han var 16 år. Det var albumet Usher. Det kom i 1994 og de største hitene der var «Call Me A Mack», «Can U Get With It» og «Smile Again».
Det neste albumet som kom da var My Way som kom i 1997. Dette var et album som solgte 450 000 kopier den første uka og kjempehiten «My Way» lå på de amerikanske hitlister i 12 uker. «Nice And Slow» en annen hit lå på den listen i 5 uker. Andre hitter som «U Make Me Wanna», «Pop Ya Collar» og «Bedtime».
Etter det kom «pausealbum»et Live. Det var et album med en rekke live-versjoner av tidligere sanger som kom i 1999. Den største hiten der ble «Nice And Slow». Den ble også kåret til «årets kjærlighetssang».
Det neste albumet som kom da var 8701. Som ble med en gang et kjempealbum i USA. Den første uka solgte det 600 000 eksemplar og har solgt over 5 millioner eksemplar pr. dags dato. Det finner vi hitene «U Remind Me», «U Turn», «I Can't Let U Go», «If I want to», «Can U Help Me» og den triste sangen «Seperated».
Den fjerde utgivelsen til Usher er Confessions, som er hans mest suksessfulle. Det solgte 1.1 million eksemplar den første uka og har nå solgt over 12 millioner eksemplar. Det sies å være det albumet som gjorde Usher til en superstjerne. Der finner vi hitene «Yeah», som var på de norske hitlistene i 22 uker og 19 uker i USA, «Burn», «Confessions part 1,2», «Caught Up», «Throwback» og «My Boo»
Usher ga i 2008 ut sitt femte studioalbum, Here I Stand.
Han har over tretti millioner solgte platealbumer og vunnet fem Grammy-priser.
Han er manager til Justin Bieber.
Undersbo

Undersbo er en forhenværende gård i Larvik kommune (til 1948 i Hedrum kommune). Hovedhuset, som ligger nært inntil Elveveien, ble i cirka 1800 bygget i empirestil og fredet i 1923. Adressen er Lerkelundveien 30.
Gården ble ryddet i høymiddelalderen som Unnulfrsbudir (Unnulfrs boder).
På Undersbos grunn ligger blant annet industrianleggene på Øya, Vestre Halsen, Undersbo kirkegård, Furumoa, Alfred Andersens mekaniske Verksted & Støberi, Fram Stadion, Arena samt Thor Heyerdahl videregående skole.
Undersbo var skolested tilknyttet Lågen Dampsag 1866-1939.
Fushun (Liaoning)

Samferdsel

Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Ostinato

Ostinato (Latin ostinatus, «hardnakket») er i musikken betegnelsen på en stadig gjentatt musikalsk figur, f.eks. en melodi, en bestemt rytme (jfr. Ravels Bolero) eller et annet musikalsk element.
Prinsippet bak ostinato har ganske sikkert eksistert så lenge mennesker har laget musikk. Den første kilden går tilbake til høymiddelalderen. På 1600- og 1700-tallet, den såkalte generalbassens tidsalder, ble ostinatoen vanligvis utført i bass-stemmen (basso ostinato). Ostinato falt ut av bruk som kunstnerisk uttrykksmiddel i klassismen, men fikk en liten oppblomstring på 1800-tallet.
En harmonisk ostinato er en akkordgang som gjentas om igjen og om igjen.
I rocken er navnet for en ostinat figur riff, i jazz kalles det vamp, og i electronica loop.
Vegetoterapi

Vegetoterapi er en omstridt psykoterapeutisk behandlingsteknikk utviklet av Wilhelm Reich. Navnet kommer av at man arbeider for å frigjøre det som tilhengerne kaller «den vegetative energien». Effekten av behandlingen er ikke vitenskapelig dokumentert og vegetoterapi har nokså liten utbredelse, men har enkelte tilhengere bl.a. i Norge.
Det nordlige Weidynasti

Det nordlige Wei-dynasti (kinesisk: 北魏, pinyin: Běi Wèi) var et fremmedstyre nord i Kina mellom år 385 og 534 e.Kr. Det ble i det vesentlige ledet av tabgatsjfolket.

Historie

Dynastiet måtte verge seg mot de protomongolske rouranere, som man klarte å slå tilbake inn i slettelandet fra år 402 og fremover. I sør hadde man å gjøre med et nasjonalkinesisk rike, det tidlige Song-dynasti (南宋, 420-478) og med de avløsende etterfølgerrikene det sørlige Qi-dynasti (齊, 479-501) og Liang-dynastiet (梁, 502-556). I 423 erobret To-pa Ssu (409-423) byen Luoyang fra Song-riket.
Den mest betydelige tobaherskeren var T'o-pa Tao (423-452). Hans ryttere slåss med fremgang mot rouranerne i 424/425, 429, 443, 449 og 458, og anrettet et større blodbad. Dessuten erobret han flere deler av Kina, denne gangen fra Xiongnu-klanen Ho-lien (Tung-wan/Shensi, i 426/427), Pei Yen (også kalt Sien-pi, i Jehol i 436), og Pei-Liang (Kan-chou/Kansu, i 439). Dermed var hele Nord-Kina erobret. 
Staten kom snart i et destruktivt spenningsforhold mellom kinesisk kultur og forvaltning på den ene side, og de tilsvarende blant de tyrkiske, mongolske og tibetanske nomader. 
T'o-pa Tao innledet i 446 en forfølgelse av buddhismen, fordi han fryktet at den ville gjøre hans nomadefolk til sveklinger. Han nektet også å flytte til noen av de gamle kinesiske keiserhovedstedene Chang'an eller Luoyang. Likevel ble kineserne over tid mer og mer toneangivende, ettersom det var deres administrative erfaring som holdt hele riket sammen. 
Toba-herskerne var fra begynnelsen av opptatt av å ta stadig mer land i bruk til jordbruk. De holdt bønder og håndverkere under streng militær kontroll slik at de ikke skulle fraflytte nybrottsområdene. Etter hvert myknet kontrollregimet, og man ble mer fleksibel. Et gjennombrudd for kinesisk administrasjon og strafferett kom med rådgiveren Cui Hao (381-450).
Til slutt ble storparten av tabgatsj-aristokratiet likevel preget av en hang til luksus og av den sterke buddhistiske innflytelsen i landet. Forfølgelsene av buddhismen var blitt innstilt under T'o-pa Hsün (452-465), og kanskje ni av ti familier kunne da betraktes som buddhister.
T'o-pa Hongyan (Xiaowendi, 471-499) la sitt hovedsete til Luoyang i 494, forbød nomadenes språk og tradisjonelle klesdrakt, og fremmet inngifte med kinesere.  
I 523 brøt det ut opprør blant den antikinesiske leir av tabgatsjene, og det munnet ut i en regelrett borgerkrig som varte fra 524 til 534. Dette ble begynnelsen til slutten for det nordlige Wei-dynasti. I 534/535 ble riket delt mellom to generaler (i delene Dong-Wei og Xi-Wei) og tilslutt avløst av to kortlivede deldynastier som så i sin tur ble avløst av  Sui-dynastiet.